ประกาศการไฟฟ้าฝ่ายผลิตแห่งประเทศไทยประกาศการไฟฟ้าฝ่ายผลิตแห่งประเทศไทยเรื่องโครงสร้างและการจัดองค์กร อำนาจหน้าที่ที่สำคัญและวิธีการดำเนินงานและสถานที่ติดต่อเพื่อขอรับข้อมูลข่าวสารของการไฟฟ้าฝ่ายผลิตแห่งประเทศไทย------------ เพื่อให้เป็นไปตามกฎหมายว่าด้วยข้อมูลข่าวสารของราชการที่จะให้ประชาชนได้มีโอกาสกว้างขวางในการได้รับข้อมูลข่าวสารเกี่ยวกับการดำเนินการต่างๆ ของการไฟฟ้าฝ่ายผลิตแห่งประเทศไทย (กฟผ.)เพื่อที่จะให้ประชาชนสามารถแสดงความคิดเห็นและใช้สิทธิทางการเมืองได้โดยถูกต้องตามความเป็นจริงจึงสมควรประกาศโครงสร้างและการจัดองค์กร อำนาจหน้าที่ที่สำคัญและวิธีการดำเนินงานรวมทั้งสถานที่ติดต่อเพื่อขอรับข้อมูลข่าวสารของ กฟผ.ไว้ดังต่อไปนี้ ข้อ๑ กฟผ. เป็นรัฐวิสาหกิจซึ่งจัดตั้งขึ้นตามพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑โดยมีวัตถุประสงค์และอำนาจหน้าที่ที่สำคัญดังต่อไปนี้ ๑.๑ ผลิต จัดให้ได้มาจัดส่งหรือจำหน่ายซึ่งพลังงานไฟฟ้าให้แก่ ๑.๑.๑ การไฟฟ้านครหลวง การไฟฟ้าส่วนภูมิภาคหรือ การไฟฟ้าอื่นตามกฎหมายว่าด้วยการนั้น ๑.๑.๒ผู้ใช้พลังงานไฟฟ้าตามที่กำหนดในพระราชกฤษฎีกา ๑.๑.๓ ประเทศใกล้เคียง ๑.๒ ดำเนินงานต่าง ๆที่เกี่ยวกับพลังงานไฟฟ้า แหล่งพลังงานอันได้มาจากธรรมชาติ เช่น น้ำ ลม ความร้อยธรรมชาติแสงแดด แร่ธาตุหรือเชื้อเพลิง เป็นต้นว่า น้ำมัน ถ่านหิน หรือก๊าซรวมทั้งพลังงานปรมาณูเพื่อการผลิตพลังงานไฟฟ้าและงานอื่นที่ส่งเสริมกิจการของ กฟผ. ๑.๓ ดำเนินธุรกิจเกี่ยวกับพลังงานไฟฟ้าและธุรกิจอื่นที่เกี่ยวกับหรือต่อเนื่องกับกิจการของ กฟผ.หรือร่วมทุนกับบุคคลอื่นเพื่อดำเนินการดังกล่าว ๑.๔ ผลิตและขายลิกไนต์หรือวัตถุเคมีจากลิกไนต์ หรือโดยอาศัยลิกไนต์หรือร่วมทุนกับบุคคลอื่นเพื่อดำเนินการดังกล่าว ๑.๕ สร้าง ซื้อ จัดหา รับโอน จำหน่าย เช่าให้เช่า ให้เช่าซื้อ ยืม ให้ยืมและดำเนินงานเกี่ยวกับเครื่องใช้ บริการและสิ่งอำนวยความสะดวกต่าง ๆ ของ กฟผ. ๑.๖ ซื้อ จัดหา จำหน่าย เช่า ให้เช่าซื้อแลกเปลี่ยน ถือกรรมสิทธิ์ครอบครอง หรือดำเนินงานเกี่ยวกับทรัพย์สินใด ๆ ๑.๗ สำรวจ วางแผน ออกแบบ จัดซื้อ สร้างและติดตั้งอันเกี่ยวกับกิจการของ กฟผ. ๑.๘ สร้างเขื่อนกั้นน้ำ เขื่อนระบายน้ำเขื่อนกักเก็บน้ำ อ่างเก็บน้ำ หรือสิ่งอื่นอันเป็นอุปกรณ์ของเขื่อน หรืออ่างนั้นเพื่อการผลิตพลังงานไฟฟ้าหรือเพื่อการพัฒนาการไฟฟ้าพลังน้ำ หรือเพื่อประโยชน์เกี่ยวกับการไฟฟ้าสร้างโรงไฟฟ้าพลังความร้อน โรงไฟฟ้าพลังน้ำ โรงไฟฟ้าพลังปรมาณู หรือโรงไฟฟ้าพลังอื่น รวมทั้งลานไกไฟฟ้าและสิ่งอื่นอันเป็นอุปกรณ์ของโรงไฟฟ้านั้น ๆ หรือสร้างระบบไฟฟ้า ๑.๙ กำหนดประเภท ขนาดและมาตราฐานของโรงไฟฟ้าลานไกไฟฟ้าและสิ่งอื่นอันเป็นอุปกรณ์ของโรงไฟฟ้านั้น ๆ ตาม (๑.๘)หรือโรงผลิตวัตถุเคมีจากลิกไนต์ ระบบไฟฟ้าและอุปกรณ์อื่น ๆ ตลอดจนเชื้อเพลิงที่ใช้ในการผลิตพลังงานไฟฟ้าของกฟผ. รวมทั้งวางนโยบายและควบคุมการผลิต การส่ง การจำหน่ายพลังงานไฟฟ้าการผลิตลิกไนต์ และวัตถุเคมีจากลิกไนต์ของ กฟผ. ๑.๑๐ กู้ยืมเงินหรือลงทุน ๑.๑๑ออกพันธบัตรหรือตราสารอื่นใดเพื่อการลงทุน ๑.๑๒ จัดตั้งบริษัทจำกัดหรือบริษัทมหาชนจำกัดเพื่อประกอบธุรกิจเกี่ยวกับพลังงานไฟฟ้าและธุรกิจอื่นที่เกี่ยวกับหรือต่อเนื่องกับกิจการของ กฟผ. ๑.๑๓เข้าร่วมกิจการกับหน่วยงานอื่น ไม่ว่าจะเป็นของเอกชนหรือของรัฐทั้งในและนอกประเทศ หรือกับองค์การระหว่างประเทศหรือถือหุ้นในบริษัทจำกัด หรือบริษัทมหาชนจำกัด ทั้งนี้เพื่อประโยชน์แก่กิจการอันอยู่ในวัตถุประสงค์ของ กฟผ. ๑.๑๔กระทำการอย่างอื่นบรรดาที่เกี่ยวกับ หรือเนื่องในการจัดให้สำเร็จตามวัตถุประสงค์ของ กฟผ. ข้อ๒ กฟผ.มีโครงสร้างและการจัดองค์กรระดับฝ่ายขึ้นไป ดังนี้ ๒.๑ คณะกรรมการการไฟฟ้าฝ่ายผลิตแห่งประเทศไทยประกอบด้วยประธานกรรมการ และกรรมการอื่นอีกไม่เกินสิบคนรวมทั้งผู้ว่าการซึ่งเป็นกรรมการโดยตำแหน่ง ๒.๒ ผู้ว่าการการไฟฟ้าฝ่ายผลิตแห่งประเทศไทย ๒.๒.๑ สำนักผู้ว่าการ ๒.๒.๒ ฝ่ายตรวจสอบภายใน ๒.๓ รองผู้ว่าการนโยบายและแผน ๒.๓.๑ ผู้ช่วยผู้ว่าการนโยบายและแผน ๒.๓.๒ ผู้ช่วยผู้ว่าการจัดซื้อไฟฟ้า ๒.๓.๓ สำนักงานแผนวิสาหกิจ ๒.๓.๔ ฝ่ายวางแผนระบบไฟฟ้า ๒.๓.๕ ฝ่ายนโยบายเศรษฐกิจ ๒.๓.๖ สำนักงานวิจัยและพัฒนา ๒.๓.๗ ฝ่ายซื้อไฟฟ้าในประเทศ ๒.๓.๘ ฝ่ายซื้อไฟฟ้าต่างประเทศ ๒.๓.๙ ฝ่ายเทคโนโลยีสารสนเทศ ๒.๓.๑๐ฝ่ายบริหารและแผนงานด้านการใช้ไฟฟ้า ๒.๓.๑๑ฝ่ายปฏิบัติการด้านการใช้ไฟฟ้า ๒.๔ รองผู้ว่าการบัญชีและการเงิน ๒.๔.๑ ผู้ช่วยผู้ว่าการบัญชีและการเงิน ๒.๔.๒ ผู้ช่วยผู้ว่าการพัฒนาธุรกิจ ๒.๔.๓ ฝ่ายการเงิน ๒.๔.๔ ฝ่ายระบบและระเบียบงาน ๒.๔.๕ ฝ่ายบัญชีและงบประมาณ ๒.๔.๖ ฝ่ายกำกับและวิเคราะห์บัญชีและการเงิน ๒.๔.๗ ฝ่ายจัดการธุรกิจในเครือ ๒.๕ รองผู้ว่าการบริหาร ๒.๕.๑ ผู้ช่วยผู้ว่าการบุคคล ๒.๕.๒ ผู้ช่วยผู้ว่าการบริการ ๒.๕.๓ ผู้ช่วยผู้ว่าการกิจการพิเศษ ๒.๕.๔ ฝ่ายบริการ ๒.๕.๕ ฝ่ายขนส่ง ๒.๕.๖ สำนักงานแพทย์และอนามัย ๒.๕.๗ ฝ่ายทรัพยากรบุคคล ๒.๕.๘ ฝ่ายฝึกอบรม ๒.๕.๙ ฝ่ายกฎหมาย ๒.๕.๑๐ ฝ่ายประชาสัมพันธ์ ๒.๕.๑๑ ฝ่ายควบคุมความปลอดภัย ๒.๕.๑๒ ฝ่ายรักษาความปลอดภัย ๒.๕.๑๓ ฝ่ายพัสดุและจัดหา ๒.๖ รองผู้ว่าการก่อสร้าง ๒.๖.๑ ผู้ช่วยผู้ว่าการก่อสร้างโรงไฟฟ้า ๒.๖.๒ ผู้ช่วยผู้ว่าการก่อสร้างระบบส่ง ๒.๖.๓ ฝ่ายก่อสร้างพลังความร้อน ๒.๖.๔ ฝ่ายก่อสร้างระบบส่ง ๒.๖.๕ ฝ่ายสำรวจและที่ดินระบบส่ง ๒.๖.๖ ฝ่ายออกแบบและบริหารงานก่อสร้าง ๒.๗ รองผู้ว่าการโรงไฟฟ้าพลังน้ำ ๒.๗.๑ ผู้ช่วยผู้ว่าการพัฒนาไฟฟ้าพลังน้ำ ๒.๗.๒ ผู้ช่วยผู้ว่าการปฏิบัติการไฟฟ้าพลังน้ำ ๒.๗.๓ เขื่อนภูมิพล ๒.๗.๔ เขื่อนสิริกิติ์ ๒.๗.๕ เขื่อนศรีนครินทร์ ๒.๗.๖ เขื่อนเขาแหลม ๒.๗.๗ เขื่อนรัชชประภา ๒.๗.๘ โรงไฟฟ้าพลังน้ำภาคตะวันออกเฉียงเหนือ ๒.๗.๙ ฝ่ายสำรวจและที่ดินพลังน้ำ ๒.๗.๑๐ ฝ่ายวิศวกรรมพลังน้ำ ๒.๗.๑๑ ฝ่ายก่อสร้างพลังน้ำ ๒.๗.๑๒ ฝ่ายบำรุงรักษาโยธา ๒.๗.๑๓ ฝ่ายบริหารและการเงินโรงไฟฟ้าพลังน้ำ ๒.๘ ธุรกิจระบบส่ง ๒.๘.๑ รองผู้ว่าการธุรกิจระบบส่ง ๒.๘.๒ ผู้ช่วยผู้ว่าการปฏิบัติการระบบส่ง ๒.๘.๓ ผู้ช่วยผู้ว่าการบำรุงรักษาระบบส่ง ๒.๘.๔ ฝ่ายควบคุมระบบกำลังไฟฟ้า ๒.๘.๕ ฝ่ายปฏิบัติการเขตนครหลวง ๒.๘.๖ ฝ่ายปฏิบัติการภาคกลาง ๒.๘.๗ ฝ่ายปฏิบัติการภาคตะวันออกเฉียงเหนือ ๒.๘.๘ ฝ่ายปฏิบัติการภาคใต้ ๒.๘.๙ ฝ่ายปฏิบัติการภาคเหนือ ๒.๘.๑๐ ฝ่ายบำรุงรักษาระบบส่ง ๒.๘.๑๑ ฝ่ายระบบสื่อสาร ๒.๘.๑๒ ฝ่ายบริหารและการเงินระบบส่ง ๒.๙ ธุรกิจผลิตไฟฟ้า ๑ ๒.๙.๑ ผู้จัดการใหญ่ธุรกิจผลิตไฟฟ้า ๑ ๒.๙.๒ ฝ่ายบริหารและการเงินธุรกิจผลิตไฟฟ้า ๑ ๒.๙.๓ ผู้ช่วยผู้จัดการใหญ่ธุรกิจผลิตไฟฟ้า ๑ -โรงไฟฟ้าบางปะกง ๒.๙.๔ ฝ่ายการผลิตโรงไฟฟ้าบางปะกง ๒.๙.๕ ฝ่ายบำรุงรักษาโรงไฟฟ้าบางปะกง ๒.๙.๖ ฝ่ายธุรการและการเงินโรงไฟฟ้าบางปะกง ๒.๙.๗ ผู้ช่วยผู้จัดการใหญ่ธุรกิจผลิตไฟฟ้า ๑ -โรงไฟฟ้า ๒.๙.๘ โรงไฟฟ้าพระนครเหนือ ๒.๙.๙ โรงไฟฟ้าน้ำพอง ๒.๙.๑๐ โรงไฟฟ้าวังน้อย ๒.๑๐ ธุรกิจผลิตไฟฟ้า ๒ ๒.๑๐.๑ ผู้จัดการใหญ่ธุรกิจผลิตไฟฟ้า ๒ ๒.๑๐.๒ ฝ่ายบริหารและการเงินธุรกิจผลิตไฟฟ้า ๒ ๒.๑๐.๓ ผู้ช่วยผู้จัดการใหญ่ธุรกิจผลิตไฟฟ้า ๒ -โรงไฟฟ้าแม่เมาะ ๒.๑๐.๔ ฝ่ายการผลิตโรงไฟฟ้าแม่เมาะ ๒.๑๐.๕ ฝ่ายบำรุงรักษาโรงไฟฟ้าแม่เมาะ ๒.๑๐.๖ ฝ่ายธุรการและการเงินโรงไฟฟ้าแม่เมาะ ๒.๑๐.๗ ผู้ช่วยผู้จัดการใหญ่ธุรกิจผลิตไฟฟ้า ๒ -โรงไฟฟ้าพระนครใต้ ๒.๑๐.๘ ฝ่ายการผลิตโรงไฟฟ้าพระนครใต้ ๒.๑๐.๙ ฝ่ายบำรุงรักษาโรงไฟฟ้าพระนครใต้ ๒.๑๐.๑๐ ฝ่ายธุรการและการเงินโรงไฟฟ้าพระนครใต้ ๒.๑๑ ธุรกิจบำรุงรักษา ๒.๑๑.๑ ผู้จัดการใหญ่ธุรกิจบำรุงรักษา ๒.๑๑.๒ ผู้ช่วยผู้จัดการใหญ่ธุรกิจบำรุงรักษา ๒.๑๑.๓ ฝ่ายบำรุงรักษาเครื่องกล ๒.๑๑.๔ ฝ่ายบำรุงรักษาไฟฟ้า ๒.๑๑.๕ ฝ่ายโรงไฟฟ้าราชบุรี ๒.๑๑.๖ ฝ่ายประสิทธิภาพการผลิต ๒.๑๑.๗ ฝ่ายเคมี ๒.๑๑.๘ ฝ่ายจัดการธุรกิจบำรุงรักษา ๒.๑๒ ธุรกิจวิศวกรรม ๒.๑๒.๑ ผู้จัดการใหญ่ธุรกิจวิศวกรรม ๒.๑๒.๒ ผู้ช่วยผู้จัดการใหญ่ธุรกิจวิศวกรรม ๒.๑๒.๓ผู้ช่วยผู้จัดการใหญ่ธุรกิจวิศวกรรมโครงการ ๒.๑๒.๔ ฝ่ายพัฒนาและแผนงาน ๒.๑๒.๕ ฝ่ายบริหารโครงการ ๒.๑๒.๖ ฝ่ายสิ่งแวดล้อม ๒.๑๒.๗ ฝ่ายวิศวกรรมเครื่องกล ๒.๑๒.๘ ฝ่ายวิศวกรรมไฟฟ้าและระบบควบคุม ๒.๑๒.๙ ฝ่ายแผนงานและโครงการระบบส่ง ๒.๑๒.๑๐ ฝ่ายวิศวกรรมระบบส่ง ๒.๑๓ ธุรกิจเชื้อเพลิง ๒.๑๓.๑ ผู้จัดการใหญ่ธุรกิจเชื้อเพลิง ๒.๑๓.๒ ผู้ช่วยผู้จัดการใหญ่ธุรกิจเชื้อเพลิง -การผลิต ๒.๑๓.๓ ผู้ช่วยผู้จัดการใหญ่ธุรกิจเชื้อเพลิง -วางแผนและพัฒนา ๒.๑๓.๔ ฝ่ายจัดการเชื้อเพลิง ๒.๑๓.๕ ฝ่ายวิศวกรรมแหล่งพลังงาน ๒.๑๓.๖ ฝ่ายวางแผนและบริหารเหมืองแม่เมาะ ๒.๑๓.๗ ฝ่ายการผลิตเหมืองแม่เมาะ ๒.๑๓.๘ ฝ่ายบริหารและการเงินธุรกิจเชื้อเพลิง ข้อ๓อำนาจหน้าที่ที่สำคัญของสายงานต่าง ๆ ของการไฟฟ้าฝ่ายผลิตแห่งประเทศไทยมีโดยสรุป ดังต่อไปนี้ ๓.๑ คณะกรรมการการไฟฟ้าฝ่ายผลิตแห่งประเทศไทยมีอำนาจหน้าที่วางนโยบายและควบคุมดูแลทั่วไป ซึ่งกิจการของ กฟผ.อำนาจหน้าที่เช่นว่านี้รวมถึง ๓.๑.๑ออกระเบียบหรือข้อบังคับเพื่อปฏิบัติการให้เป็นไปตามวัตถุประสงค์ ๓.๑.๒ ออกระเบียบหรือข้อบังคับการประชุม ๓.๑.๓ออกระเบียบหรือข้อบังคับการดำเนินกิจการของคณะกรรมการการไฟฟ้าฝ่ายผลิตแห่งประเทศไทย ๓.๑.๔ออกระเบียบหรือข้อบังคับการจัดแบ่งส่วนงานและวิธีปฏิบัติงาน ๓.๑.๕ กำหนดตำแหน่งอัตราเงินเดือนหรือค่าจ้างของพนักงานหรือลูกจ้าง ๓.๑.๖ ออกระเบียบหรือข้อบังคับการบรรจุการแต่งตั้ง การเลื่อนเงินเดือน หรือค่าจ้าง การออกจากตำแหน่งวินัยและการลงโทษพนักงานและลูกจ้าง ๓.๑.๗ ออกระเบียบหรือข้อบังคับการจ่ายค่าพาหนะและเบี้ยเลี้ยงเดินทาง ค่าเช่าที่พัก ค่าล่วงเวลา และการจ่ายเงินอื่น ๓.๑.๘ ออกระเบียบหรือข้อบังคับเครื่องแบบพนักงานและลูกจ้าง ๓.๑.๙ กำหนดราคาขายพลังงานไฟฟ้า ลิกไนต์วัตถุเคมีจากลิกไนต์ และวัสดุอุปกรณ์ และกำหนดค่าบริการและออกระเบียบเกี่ยวกับวิธีชำระราคาขายหรือค่าบริการ ๓.๑.๑๐ ออกระเบียบเกี่ยวกับความปลอดภัยในการใช้และรักษาทรัพย์สินของ กฟผ. ๓.๒ ผู้ว่าการมีหน้าที่บริหารกิจการให้เป็นไปตามอำนาจของ กฟผ. ตามนโยบายระเบียบหรือข้อบังคับของคณะกรรมการการไฟฟ้าฝ่ายผลิตแห่งประเทศไทย และมีอำนาจบังคับบัญชาพนักงานและลูกจ้างในการบริหารกิจการผู้ว่าการการไฟฟ้าฝ่ายผลิตแห่งประเทศไทยต้องรับผิดชอบต่อคณะกรรมการการไฟฟ้าฝ่ายผลิตแห่งประเทศไทยผู้ว่าการการไฟฟ้าฝ่ายผลิตแห่งประเทศไทย มีอำนาจดังนี้ ๓.๒.๑ บรรจุ แต่งตั้ง เลื่อนลดตัดเงินเดือนหรือค่าจ้างลงโทษทางวินัยพนักงานและลูกจ้าง ตลอดจนให้พนักงานและลูกจ้างออกจากตำแหน่งทั้งนี้ต้องเป็นไปตามระเบียบ หรือข้อบังคับของคณะกรรมการแต่ถ้าเป็นพนักงานหรือลูกจ้างชั้นที่ปรึกษาผู้เชี่ยวชาญ ผู้อำนวยการฝ่ายหรือเทียบเท่าขึ้นไปจะต้องได้รับความเห็นขอบจากคณะกรรมการการไฟฟ้าฝ่ายผลิตแห่งประเทศไทย ๓.๒.๒กำหนดเงื่อนไขในการทำงานของพนักงานและลูกจ้างและออกระเบียบ วิธีปฏิบัติงานของ กฟผ. โดยไม่ขัดหรือแย้งกับข้อบังคับของคณะกรรมการการไฟฟ้าฝ่ายผลิตแห่งประเทศไทย ๓.๓ สายงานสังกัดผู้ว่าการมีหน่วยงานซึ่งมีหน้าที่และความรับผิดชอบ ดังนี้ ๓.๓.๑ สำนักผู้ว่าการมีหน้าที่และความรับผิดชอบงานคณะกรรมการการไฟฟ้าฝ่ายผลิตแห่งประเทศไทย และที่เกี่ยวข้องการประชุมระดับรองผู้ว่าการ การประสานงานกับบุคคลและหรือหน่วยงานภายนอก กฟผ.ตามที่ได้รับมอบหมายจากผู้ว่าการ และหรือคณะกรรมการการไฟฟ้าฝ่ายผลิตแห่งประเทศไทย ๓.๓.๒ ฝ่ายตรวจอบภายในมีหน้าที่ตรวจสอบและประเมินความเพียงพอของระบบการควบคุมภายในของการปฏิบัติงานตลอดจนการบริหารงานของหน่วยงานต่าง ๆ รวมทั้งความถูกต้องและเชื่อถือได้ของข้อมูลเอกสารและหลักฐานทางการเงิน การบัญชี การงบประมาณการพัสดุและอื่น ๆ ๓.๔ สายงานสังกัดรองผู้ว่าการนโยบายและแผนงานมีหน้าที่ในงานวางแผนพัฒนาไฟฟ้าของประเทศ จัดทำแผนวิสาหกิจและการประเมินผลการดำเนินงานบริหารงานวิจัยและพัฒนาวิเคราะห์ต้นทุนการผลิตไฟฟ้าและกำหนดอัตราค่าไฟฟ้าดำเนินการเกี่ยวกับการซื้อขายไฟฟ้าตลอดจนการพัฒนาระบบงานคอมพิวเตอร์โดยมีหน่วยงานระดับฝ่ายในความรับผิดชอบดังนี้ ๓.๔.๑ สำนักงานแผนวิสาหกิจ มีหน้าที่จัดทำติดตามประเมินผล แผนวิสาหกิจ จัดทำระบบประเมินผลการดำเนินงานของ กฟผ.เป็นศูนย์กลางในการรวบรวมข้อมูล และข้อเสนอแนะจากหน่วยงานที่เกี่ยวข้องทั้งภายในและนอก กฟผ. ๓.๔.๒ ฝ่ายวางแผนระบบไฟฟ้ามีหน้าที่จัดทำประมาณการความต้องการไฟฟ้าและรวบรวมข้อมูล เพื่อจัดทำแผนพัฒนากำลังผลิตไฟฟ้าพร้อมทั้งวางแผนระบบส่งไฟฟ้าให้เพียงพอกับความต้องการและความมั่นคงรวมทั้งวิเคราะห์ฐานะการเงินและการลงทุนขององค์กรในอนาคต ๓.๔.๓ ฝ่ายนโยบายเศรษฐกิจ มีหน้าที่วิเคราะห์ติดตามผลกระทบต่อเศรษฐกิจพลังไฟฟ้า บริหารสัญญาซื้อขายไฟฟ้า วิเคราะห์ต้นทุนการผลิตรายได้และกำหนดอัตราค่าไฟฟ้า จัดทำประมาณการความต้องการและการจำหน่ายไฟฟ้า ๓.๔.๔ สำนักงานวิจัยและพัฒนามีหน้าที่สนับสนุนงานวิจัยและพัฒนาในการนำเทคโนโลยีที่เกี่ยวกับการไฟฟ้ามาใช้ให้เกิดประโยชน์สูงสุดบริหารงานวิจัยและพัฒนาของคณะกรรมการด้านวิชาการต่าง ๆรวบรวมข้อมูลทางวิชาการและเผยแพร่เอกสารงานวิจัยของคณะกรรมการวิชาการ ๓.๔.๕ ฝ่ายซื้อไฟฟ้าในประเทศมีหน้าที่ศึกษาวิเคราะห์และจัดทำหลักเกณฑ์การรับซื้อไฟฟ้าจากผู้ผลิตไฟฟ้าเอกชนในประเทศพิจารณาเจรจาสัญญาซื้อขายไฟฟ้า และสัญญาอื่น ๆ ที่เกี่ยวข้องและบริหารสัญญาซื้อขายไฟฟ้าระหว่างก่อสร้างจนกว่าโครงการแล้วเสร็จพร้อมจ่ายไฟฟ้าเข้าระบบ ๓.๔.๗ ฝ่ายเทคโนโลยีสารสนเทศมีหน้าที่ในการวางแผนปฏิบัติการและบำรุงรักษาระบบคอมพิวเตอร์ระบบเครือข่ายและอุปกรณ์ที่เกี่ยวข้องรวมทั้งพัฒนาระบบงานคอมพิวเตอร์ของกฟผ. ๓.๔.๘ ฝ่ายบริหารและแผนงานด้านการใช้ไฟฟ้ามีหน้าที่ควบคุมและอำนวยการงานด้านบริหารและแผนงานด้านการใช้ไฟฟ้า ๓.๔.๙ ฝ่ายปฏิบัติการด้านการใช้ไฟฟ้ามีหน้าที่ควบคุมและอำนวยการปฏิบัติการโครงการด้านการใช้ไฟฟ้ารวมทั้งวางแผนกลยุทธ์ในด้านการตลาดประชาสัมพันธ์ให้งานเป็นไปตามเป้าหมายที่กำหนดไว้ ๓.๕ สายงานสังกัดรองผู้ว่าการบัญชีและการเงินมีหน้าที่ในการบริหารด้านการงบประมาณ การเงิน การบัญชี และกำหนดระเบียบเพื่อให้การดำเนินงานต่าง ๆ ของ กฟผ. เป็นไปอย่างคล่องตัว รวมทั้งติดตามผลการดำเนินงานของบริษัทในเครือพิจารณาร่วมลงทุนในกิจการใหม่โดยมีหน่วยงานระดับฝ่ายในความรับผิดชอบดังนี้ ๓.๕.๑ ฝ่ายการเงิน มีหน้าที่บริหารการเงินจัดหาเงินทุนให้เพียงพอต่อการดำเนินงานของ กฟผ. รวมทั้งการรับ -จ่ายเงินสดหมุนเวียนบริหารเงินกู้และสัญญาเงินกู้และดำเนินงานด้านภาษีและประกันภัย ๓.๕.๒ ฝ่ายระบบและระเบียบงานมีหน้าที่กำหนดระเบียบและพัฒนาระบบควบคุมทางด้านการบัญชี การเงิน การงบประมาณและงานอื่น ๆที่เกี่ยวข้องให้ดำเนินการอย่างถูกต้อง และสามารถประมวลผลด้วยคอมพิวเตอร์ได้ ๓.๕.๓ ฝ่ายบัญชีและงบประมาณมีหน้าที่จัดทำและควบคุมการใช้งบประมาณ รวมทั้งการดำเนินการด้านบัญชีเบิกจ่ายเงินเดือนค่าแรงและเงินพึงได้ของผู้ปฏิบัติงาน ตรวจเอกสารก่อนจ่ายเงินของกลุ่มงานต่างๆให้ถูกต้องเป็นระบบและมีมาตรฐานเดียวกัน ๓.๕.๔ ฝ่ายกำกับและวิเคราะห์บัญชีและการเงินมีหน้าที่กำหนดนโยบาย กำกับดูแลและประเมินผลการดำเนินการด้านบัญชีการเงินและงบประมาณของสายงานต่าง ๆ และจัดทำงบการเงินรวมของ กฟผ. เพื่อเสนอสำนักงานตรวจเงินแผ่นดิน ๓.๕.๕ ฝ่ายจัดการธุรกิจในเครือมีหน้าที่ในการศึกษาความเหมาะสม และพิจารณาความพร้อมด้านต่าง ๆ ของหน่วยงานของ กฟผ.ที่มีศักยภาพในการทำธุรกิจ ติดตามและวัดผลเกี่ยวกับการลงทุนการขยายธุรกิจและผลประโยชน์ตอบแทนของบริษัทในเครือ ๓.๖ สายงานสังกัดรองผู้ว่าการบริหารมีหน้าที่ในด้านการบริหารงานบุคคลและพัฒนาบุคคล บริหารงานจัดซื้อพัสดุ ความปลอดภัยและกฎหมายรวมทั้งกำหนดแนวทางปฏิบัติงานให้เป็นมาตรฐานเดียวกัน ตลอดจนให้บริหารงานต่าง ๆที่จะใช้เป็นส่วนกลางร่วมกัน โดยมีหน่วยงานระดับฝ่ายในความรับผิดชอบ ดังนี้ ๓.๖.๑ ฝ่ายบริการมีหน้าที่ให้บริหารแก่ทุกหน่วยงานในด้านเอกสารยานพาหนะห้องประชุม งานจัดเลี้ยงบำรุงรักษาอาคารและบริเวณของสำนักงาน เพื่ออำนวยความสะดวกต่อการดำเนินงานของ กฟผ. ๓.๖.๒ ฝ่ายขนส่ง มีหน้าที่ขนส่งเครื่องจักรวัสดุอุปกรณ์บริการรับส่งผู้ปฏิบัติงานระดับสูง และกิจการต่าง ๆที่จำเป็นต้องใช้เฮลิคอปเตอร์รวมทั้งซ่อมบำรุงรักษาเครื่องจักรทุ่นแรงและยานพาหนะ ๓.๖.๓ สำนักงานแพทย์และอนามัย มีหน้าที่ให้บริการทางด้านการแพทย์และอนามัยรวมทั้งการสาธารณสุขต่างๆแก่ผู้ปฏิบัติงานและครอบครัวดูแลผลกระทบอันเกิดจากการปฏิบัติงานของ กฟผ. ๓.๖.๔ ฝ่ายทรัพยากรบุคคลมีหน้าที่เสนอนโยบายและแผนงานบุคคลในภาพรวมของ กฟผ. กำหนดระบบบริหารงานบุคคลกลางดำเนินงานด้านสรรหาบริหารงานบุคคลกลาง งานข้อมูลบุคคลงานสวัสดิการและแรงงานสัมพันธ์และงานอุทธรณ์ร้องทุกข์ ๓.๖.๕ ฝ่ายฝึกอบรมมีหน้าที่ในการพัฒนาทรัพยากรบุคคลของ กฟผ. ด้วยการฝึกอบรมและการศึกษาให้มีทักษะ ความรู้ ศักยภาพและเจตคติที่ดีรวมทั้งการพัฒนาบุคลากรในอุตสาหกรรมไฟฟ้าและพลังงานภายในประเทศและประเทศเพื่อนบ้านให้มีมาตรฐานเดียวกัน ๓.๖.๖ ฝ่ายกฎหมายมีหน้าที่ในการให้ความเห็นและดำเนินการทางกฎหมายในกิจการของ กฟผ. เพื่อให้เป็นไปอย่างถูกต้องทั้งตามกฎหมายข้อบังคับและระเบียบของ กฟผ. ๓.๖.๗ ฝ่ายประชาสัมพันธ์ มีหน้าที่วางแผนกำหนดนโยบายและดำเนินการประชาสัมพันธ์ กิจกรรมของ กฟผ. ในด้านต่าง ๆ ๓.๖.๘ ฝ่ายควบคุมความปลอดภัยมีหน้าที่ในการวางแผนการป้องกันอุบัติภัย ความสูญเสียพัฒนาคุณภาพและระบบบริหารงานเพื่อเพิ่มผลผลิตและลดความสูญเสีย กำหนดมาตรฐานด้านเทคนิคและการปฏิบัติเพื่อให้เกิดความปลอดภัยแก่ชีวิตและสุขภาพของผู้ปฏิบัติงานตลอดจนทรัพย์สินของ กฟผ. ๓.๖.๙ ฝ่ายรักษาความปลอดภัย มีหน้าที่วางแผนกำหนดนโยบายดำเนินการและประสานงานด้านการรักษาความปลอดภัยเกี่ยวกับบุคคลเอกสารสถานที่และทรัพย์สินของ กฟผ. ๓.๖.๑๐ ฝ่ายพัสดุและจัดหา มีหน้าที่และความรับผิดชอบในการจัดหาพัสดุทุกประเภท ให้กับหน่วยงานต่าง ๆ ทุกหน่วยงานใน กฟผ.โดยจัดการบริการให้สอดคล้องกับความต้องการและนโยบายหลักของ กฟผ.รวมทั้งบริการพัสดุให้ถึงมือผู้ใช้งานอย่างสม่ำเสมอและต่อเนื่องเริ่มตั้งแต่การรับความต้องการของหน่วยใช้ การจัดหา การรับและติดตามพัสดุที่สั่งซื้อทั้งในประเทศและต่างประเทศการเรียกร้องสิทธิเพื่อให้ได้พัสดุที่ถูกต้องครบถ้วนการจัดการเกี่ยวกับพัสดุสำรองคลังตลอดจนดำเนินการจำหน่ายพัสดุที่หมดความจำเป็นหรือชำรุดเสื่อมสภาพ ๓.๗ สายงานสังกัดรองผู้ว่าการก่อสร้างมีหน้าที่ในการก่อสร้างโรงไฟฟ้า ก่อสร้างระะบบส่งและก่อสร้างทั่วไปให้เพียงพอและเหมาะสมกับความต้องการของระบบไฟฟ้าและงานสนับสนุนอื่น ๆ ในกิจการก่อสร้างของ กฟผ.และรับงานภายนอกโดยมีหน่วยงานระดับฝ่ายในความรับผิดชอบ ดังนี้ ๓.๗.๑ ฝ่ายก่อสร้างพลังความร้อนมีหน้าที่ในการดำเนินการก่อสร้าง ผลิต ประกอบ ติดตั้งและตรวจสอบเครื่องจักร อุปกรณ์ต่าง ๆของโรงไฟฟ้าพลังความร้อนและก่อสร้างทั่วไป รวมทั้งรับดำเนินการก่อสร้างบริหารโครงการให้คำปรึกษาแนะนำ และเป็นผู้ตรวจสอบแก่หน่วยงานภายนอก ๓.๗.๒ ฝ่ายก่อสร้างระบบส่งมีหน้าที่รับผิดชอบเกี่ยวกับงานระบบส่งไฟฟ้าและดำเนินธุรกิจเกี่ยวกับระบบส่งไฟฟ้าโดยการรับจ้างหรือเข้าร่วมกิจการกับหน่วยงานภายนอกในการสร้าง ติดตั้ง ให้คำปรึกษา และควบคุมงาน ๓.๗.๓ ฝ่ายสำรวจและที่ดินระบบส่งมีหน้าที่ในการสำรวจกำหนดแนวสายส่งไฟฟ้าจัดให้ได้มาซึ่งที่ดินหรือสิทธิในที่ดินเพื่อใช้ในการก่อสร้างระบบส่งไฟฟ้าจำหน่ายที่ดินแก่หน่วยงานหรือกิจการอื่น จัดการป้องกันและแก้ไขปัญหาด้านมวลชนและพัฒนาอาชีพให้แก่ราษฎรที่ได้รับผลกระทบจากการจัดให้ได้มาซึ่งที่ดิน เพื่อกิจการระบบส่งไฟฟ้า ๓.๗.๔ ฝ่ายออกแบบและบริหารงานก่อสร้าง มีหน้าที่วางแผนออกแบบด้านสถาปัตยกรรมและวิศวกรรมโครงสร้างรวมไปถึงงานวิศวกรรมระบบทั้งในและนอกอาคาร สำหรับการก่อสร้างอาคารบริเวณทั้งหมดที่ไม่ใช่โรงไฟฟ้าหรือระบบส่งไฟฟ้า ๓.๘ สายงานสังกัดรองผู้ว่าการโรงไฟฟ้าพลังน้ำมีหน้าที่ดำเนินการผลิตไฟฟ้าจากโรงไฟฟ้าพลังน้ำ บำรุงรักษาโรงไฟฟ้า อาคาร สถานที่และอุปกรณ์เพื่อให้ระบบไฟฟ้ามีความมั่นคงรวมทั้งจัดการการใช้น้ำให้สอดคล้องกับความต้องการของกรมชลประทานโดยมีหน่วยงานระดับฝ่ายในความรับผิดชอบ ดังนี้ ๓.๘.๑ เขื่อนภูมิพลมีหน้าที่ควบคุมการเดินเครื่องผลิตไฟฟ้าจากโรงไฟฟ้าพลังน้ำเขื่อนภูมิพล การบำรุงรักษาเขื่อน อุปกรณ์โรงไฟฟ้าและอุปกรณ์ประกอบ รวมทั้งอาคารและบริเวณทั้งหมดของเขื่อนภูมิพล ตลอดจนบริหารงบประมาณ บัญชี การเงินพัสดุและงานสนับสนุนต่าง ๆ ๓.๘.๒ เขื่อนสิริกิติ์มีหน้าที่ควบคุมการเดินเครื่องผลิตไฟฟ้าจากโรงไฟฟ้าพลังน้ำเขื่อนสิริกิติ์ การบำรุงรักษาเขื่อน อุปกรณ์โรงไฟฟ้าและอุปกรณ์ประกอบ รวมทั้งอาคารและบริเวณทั้งหมดของเขื่อนสิริกิติ์ ตลอดจนบริหารงบประมาณบัญชีการเงิน พัสดุและงานสนับสนุนต่าง ๆ ๓.๘.๓ เขื่อนศรีนครินทร์มีหน้าที่ควบคุมการเดินเครื่องผลิตไฟฟ้าจากโรงไฟฟ้าพลังน้ำเขื่อนศรีนครินทร์ การบำรุงรักษาเขื่อนอุปกรณ์โรงไฟฟ้า และอุปกรณ์ประกอบ รวมทั้งอาคารและบริเวณทั้งหมดของเขื่อนศรีนครินทร์ตลอดจนบริหารงบประมาณบัญชี การเงิน พัสดุและงานสนับสนุนต่าง ๆ ๓.๘.๔ เขื่อนเขาแหลมมีหน้าที่ควบคุมการเดินเครื่องผลิตไฟฟ้าจากโรงไฟฟ้าพลังน้ำเขื่อนเขาแหลา การบำรุงรักษาเขื่อน อุปกรณ์โรงไฟฟ้าและอุปกรณ์ประกอบ รวมทั้งอาคารและบริเวณทั้งหมดของเขื่อนเขาแหลมตลอดจนบริหารงบประมาณบัญชี การเงิน พัสดุและงานสนับสนุนต่าง ๆ ๓.๘.๕ เขื่อนรัชชประภามีหน้าที่ควบคุมการเดินเครื่องผลิตไฟฟ้าจากโรงไฟฟ้าพลังน้ำเขื่อนรัชชประภา การบำรุงรักษาเขื่อนอุปกรณ์โรงไฟฟ้า และอุปกรณ์ประกอบ รวมทั้งอาคารและบริเวณทั้งหมดของเขื่อนรัชชประภา ตลอดจนบริหารงบประมาณบัญชี การเงิน พัสดุและงานสนับสนุนต่าง ๆ ๓.๘.๖ โรงไฟฟ้าพลังน้ำภาคตะวันออกเฉียงเหนือมีหน้าที่บำรุงรักษา และควบคุมการเดินเครื่องผลิตไฟฟ้าจากโรงไฟฟ้าพลังน้ำในภาคตะวันออกเฉียงเหนือได้แก่ เขื่อนอุบลรัตน์เขื่อนจุฬาภรณ์ เขื่อนสิรินธร เขื่อนน้ำพุ เขื่อนห้วยกุ่มและเขื่อนปากมูล การบำรุงรักษาเขื่อน อุปกรณ์โรงไฟฟ้า อุปกรณ์ประกอบรวมทั้งอาคารและบริเวณทั้งหมดตลอดจนบริหารงบประมาณบัญชี การเงิน พัสดุและงานสนับสนุนต่าง ๆ ๓.๘.๗ ฝ่ายสำรวจและที่ดินพลังน้ำมีหน้าที่ในการสำรวจศึกษาจัดหาข้อมูลด้านวิศวกรรมและพัฒนาระบบสารสนเทศทางภูมิศาสตร์และเป็นที่ปรึกษาเกี่ยวกับงานสำรวจทุกประเภทและวิเคราะห์ด้านอุตุนิยมวิทยา อุทกวิทยา และอุทกศาสตร์รวมทั้งดำเนินการทางกฎหมายให้ได้มาซึ่งกรรมสิทธิ์ในที่ดินและการขอใช้ขอเพิกถอนสิทธิ์ให้เป็นไปตามกฎหมายและพระราชบัญญัติที่เกี่ยวข้อง ๓.๘.๘ ฝ่ายวิศวกรรมพลังน้ำ มีหน้าที่ศึกษาวิเคราะห์วางแผนพัฒนาแหล่งน้ำและโครงการโรงไฟฟ้าพลังน้ำทางด้านวิศวกรรม การเงิน เศรษฐศาสตร์ นิเวศวิทยาและสิ่งแวดล้อมรวมทั้งวิเคราะห์ออกแบบก่อสร้างงานโยธางานอุปกรณ์ไฟฟ้าและเครื่องกล แก้ไขปัญหาวิศวกรรมระหว่างก่อสร้าง พิจารณาอนุมัติแบบและ Shop Drawing ตลอดจนศึกษาและติดตามความก้าวหน้าทางวิชาการของงานวิศวกรรมโยธา วิศวกรรมไฟฟ้าและเครื่องกล ๓.๘.๙ ฝ่ายก่อสร้างพลังน้ำมีหน้าที่ดำเนินการก่อสร้างปรับปรุงโรงไฟฟ้าพลังน้ำดำเนินการแก้ไขผลกระทบเกี่ยวกับราษฎรและสิ่งแวดล้อมรวมทั้งรับดำเนินงานก่อสร้างเขื่อนและโรงไฟฟ้าพร้อมทั้งติดตั้งอุปกรณ์ผลิตไฟฟ้าในประเทศภูมิภาคใกล้เคียง ๓.๘.๑๐ ฝ่ายบำรุงรักษาโยธามีหน้าที่ในการตรวจสอบสภาพความมั่นคงของเขื่อน และดำเนินการซ่อมบำรุงรักษาอาคารโรงไฟฟ้าอาคารประกอบฐานรากและบริเวณของโรงไฟฟ้าและระบบส่งให้มีความมั่นคงปลอดภัย ๓.๘.๑๑ ฝ่ายบริหารและการเงินโรงไฟฟ้าพลังน้ำมีหน้าที่กำหนดนโยบาย และบริหารงบประมาณ บัญชี การเงิน พัสดุ บุคคลและงานสนับสนุนต่าง ๆ ของโรงไฟฟ้าพลังน้ำ ๓.๙ สายงานธุรกิจระบบส่งสังกัดรองผู้ว่าการธุรกิจระบบส่ง มีหน้าที่ควบคุมระบบพลังงานไฟฟ้างานรับและส่งพลังงานไฟฟ้าจากแหล่งผลิตในระบบไปสู่ลูกค้าอย่างมั่นคง มีคุณภาพและปลอดภัย รวมทั้งงานปรับปรุงสถานีไฟฟ้างานซ่อมบำรุงอุปกรณ์ และงานระบบสื่อสาร โดยมีหน่วยงานระดับฝ่ายในความรับผิดชอบดังนี้ ๓.๙.๑ ฝ่ายควบคุมระบบกำลังไฟฟ้ามีหน้าที่ในการวางแผน การผลิต และจ่ายไฟฟ้า วางแผนปรับปรุงและบำรุงรักษาระบบควบคุมระบบไฟฟ้ารวมทั้งการปฏิบัติการควบคุมการผลิตและจ่ายไฟฟ้าของประเทศ ๓.๙.๒ ฝ่ายปฏิบัติการเขตนครหลวงมีหน้าที่ควบคุมการรับและจ่ายไฟฟ้าตามสถานีไฟฟ้าแรงสูงและสายส่งให้สอดคล้องกับแผนการจ่ายไฟฟ้าของ กฟผ. รวมทั้งบำรุงรักษาสายส่งอุปกรณ์สถานีไฟฟ้าและระบบสื่อสารในเขตกรุงเทพมหานครและปริมณฑล ๓.๙.๓ ฝ่ายปฏิบัติการภาคกลางมีหน้าที่ควบคุมการรับและจ่ายไฟฟ้าสถานีไฟฟ้าแรงสูงและสายส่ง ให้สอดคล้องกับแผนการจ่ายไฟฟ้าของ กฟผ.รวมทั้งบำรุงรักษาสายส่ง อุปกรณ์สถานีไฟฟ้า อุปกรณ์โรงไฟฟ้าและระบบสื่อสารรวมทั้งบริหารงบประมาณ บัญชี การเงิน และพัสดุในเขตภาคกลางยกเว้นกรุงเทพมหานคร ๓.๙.๔ ฝ่ายปฏิบัติการภาคตะวันออกเฉียงเหนือมีหน้าที่ควบคุมการรับและจ่ายไฟฟ้าตามสถานีไฟฟ้าแรงสูงและสายส่งให้สอดคล้องกับแผนการจ่ายไฟฟ้าของกฟผ. รวมทั้งการบำรุงรักษาสายส่ง อุปกรณ์สถานีไฟฟ้า อุปกรณ์โรงไฟฟ้าและระบบสื่อสาร รวมทั้งบริหารงบประมาณบัญชี การเงิน และพัสดุในเขตภาคตะวันออกเฉียงเหนือทั้งหมด ๓.๙.๕ ฝ่ายปฏิบัติการภาคใต้มีหน้าที่ควบคุมการรับและจ่ายไฟฟ้าตามการจ่ายสถานีไฟฟ้าแรงสูงและสายส่งให้สอดคล้องกับแผนการผลิตและแผนกไฟฟ้าของกฟผ. บำรุงรักษาสายส่ง อุปกรณ์สถานีไฟฟ้า อุปกรณ์โรงไฟฟ้า และระบบสื่อสารรวมทั้งบริหารงบประมาณ บัญชี การเงิน พัสดุในเขตภาคใต้ทั้งหมด ๓.๙.๖ ฝ่ายปฏิบัติการภาคเหนือมีหน้าที่ควบคุมการรับและจ่ายไฟฟ้าตามสถานีไฟฟ้าแรงสูงและสายส่ง ให้สอดคล้องกับแผนการจ่ายไฟฟ้าของกฟผ. บำรุงรักษาสายส่ง อุปกรณ์สถานีไฟฟ้า อุปกรณ์โรงไฟฟ้าและระบบสื่อสารรวมทั้งบริหารงบประมาณ บัญชี การเงิน พัสดุในเขตภาคเหนือทั้งหมด ๓.๙.๗ ฝ่ายบำรุงรักษาระบบส่งมีหน้าที่ปรับปรุงพัฒนาสถานีไฟฟ้าแรงสูง ซ่อมบำรุงรักษา ทดสอบอุปกรณ์สถานีไฟฟ้าแรงสูงซ่อมและบำรุงรักษาหม้อแปลง บำรุงรักษา ปรับแต่งมาตราวัดพลังงานและระบบป้องกันตามกำหนดระยะเวลาและการตรวจซ่อมใหญ่ ๓.๙.๘ ฝ่ายระบบสื่อสาร มีหน้าที่ในการวางแผนออกแบบก่อสร้างและติดตั้ง บำรุงรักษาระบบสื่อสารทุกชนิด ปรับปรุง และพัฒนาระบบสื่อสารให้เหมาะสมกับระบบการผลิตและจ่ายไฟฟ้า ๓.๙.๙ ฝ่ายบริหารและการเงินระบบสงมีหน้าที่กำหนดนโยบาย และบริหารงบประมาณ บัญชี การเงิน พัสดุ บุคคลและงานสนับสนุนต่าง ๆของธุรกิจระบบส่ง ๓.๑๐ สายงานธุรกิจผลิตไฟฟ้า ๑สังกัดผู้จัดการใหญ่ธุรกิจผลิตไฟฟ้า ๑ มีหน้าที่ผลิตไฟฟ้าจากโรงไฟฟ้าพลังความร้อนบางปะกงโรงไฟฟ้าพระนครเหนือ โรงไฟฟ้าน้ำพอง โรงไฟฟ้าวังน้อย ตลอดจนงานบริหารงบประมาณ บัญชี การเงิน พัสดุ จัดหาและงานสนับสนุนอื่น ๆ โดยมีหน่วยงานระดับฝ่ายในความรับผิดชอบ ดังนี้ ๓.๑๐.๑ ฝ่ายบริหารและการเงินธุรกิจผลิตไฟฟ้า ๑มีหน้าที่กำหนดนโยบายและบริหารงบประมาณ บัญชี การเงิน พัสดุ บุคคลและงานสนับสนุนต่างๆ ของธุรกิจผลิตไฟฟ้า ๑ ๓.๑๐.๒ ฝ่ายการผลิตโรงไฟฟ้าบางปะกงมีหน้าที่ควบคุมการผลิตไฟฟ้าจากโรงไฟฟ้าบางปะกง ๓.๑๐.๓ ฝ่ายบำรุงรักษาโรงไฟฟ้าบางปะกงมีหน้าที่ในการซ่อม บำรุงรักษาอุปกรณ์โรงไฟฟ้า และอุปกรณ์ประกอบของโรงไฟฟ้าบางปะกง ๓.๑๐.๔ ฝ่ายธุรการและการเงินโรงไฟฟ้าบางปะกงมีหน้าที่ปฏิบัติงานด้านการงบประมาณ บัญชี การเงิน พัสดุและงานสนับสนุนต่าง ๆของโรงไฟฟ้าบางปะกง ๓.๑๐.๕ โรงไฟฟ้าพระนครเหนือมีหน้าที่ควบคุมการเดินเครื่องผลิตไฟฟ้าจากโรงไฟฟ้าพระนครเหนือ และโรงไฟฟ้าสุราษฎร์ธานี บำรุงรักษาอุปกรณ์โรงไฟฟ้าอุปกรณ์ประกอบ อาคารและบริเวณทั้งหมด รวมทั้งบริหารงบประมาณ บัญชี การเงินพัสดุของโรงไฟฟ้าดังกล่าว ๓.๑๐.๖ โรงไฟฟ้าน้ำพองมีหน้าที่ควบคุมการเดินเครื่องผลิตไฟฟ้าจากโรงไฟฟ้าน้ำพอง บำรุงรักษาอุปกรณ์โรงไฟฟ้าและอุปกรณ์ประกอบอาคารและบริเวณทั้งหมด รวมทั้งบริหารงบประมาณบัญชี การเงิน พัสดุของโรงไฟฟ้าน้ำพอง ๓.๑๐.๗ โรงไฟฟ้าวังน้อยมีหน้าที่ควบคุมการเดินเครื่องผลิตไฟฟ้าจากโรงไฟฟ้าวังน้อย รวมทั้งบำรุงรักษาอุปกรณ์โรงไฟฟ้าและอุปกรณ์ประกอบอาคารและบริเวณทั้งหมด รวมทั้งบริหารงบประมาณบัญชี การเงิน พัสดุของโรงไฟฟ้าวังน้อย ๓.๑๑ สายงานธุรกิจผลิตไฟฟ้า ๒สังกัดผู้จัดการใหญ่ธุรกิจผลิตไฟฟ้า ๒ มีหน้าที่ผลิตไฟฟ้าจากโรงไฟฟ้าพลังความร้อนแม่เมาะ โรงไฟฟ้าพระนครใต้ตลอดจนบริหารงบประมาณ บัญชี การเงิน พัสดุจัดหาและงานสนับสนุนอื่นโดยมีหน่วยงานระดับฝ่ายในความรับผิดชอบ ดังนี้ ๓.๑๑.๑ ฝ่ายบริหารและการเงินธุรกิจผลิตไฟฟ้า ๒มีหน้าที่กำหนดนโยบาย และบริหารงบประมาณ บัญชี การเงิน พัสดุบุคคลและงานสนับสนุนต่าง ๆ ของธุรกิจผลิตไฟฟ้า ๒ ๓.๑๑.๒ ฝ่ายการผลิตโรงไฟฟ้าแม่เมาะมีหน้าที่ควบคุมการผลิตไฟฟ้าจากโรงไฟฟ้าแม่เมาะ ๓.๑๑.๓ ฝ่ายบำรุงรักษาโรงไฟฟ้าแม่เมาะมีหน้าที่ในการซ่อมบำรุงรักษาอุปกรณ์โรงไฟฟ้า และอุปกรณ์ประกอบของโรงไฟฟ้าแม่เมาะ ๓.๑๑.๔ ฝ่ายธุรการและการเงินโรงไฟฟ้าแม่เมาะมีหน้าที่ปฏิบัติงานงบประมาณ บัญชี การเงิน พัสดุ และงานสนับสนุนต่าง ๆของโรงไฟฟ้าแม่เมาะ ๓.๑๑.๕ ฝ่ายการผลิตโรงไฟฟ้าพระนครใต้มีหน้าที่ควบคุมการผลิตไฟฟ้าจากโรงไฟฟ้าพระนครใต้ โรงไฟฟ้าหนองจอก - ไทรน้อยและโรงไฟฟ้าลานกระบือ ๓.๑๑.๖ ฝ่ายบำรุงรักษาโรงไฟฟ้าพระนครใต้มีหน้าที่ซ่อมบำรุงรักษาอุปกรณ์โรงไฟฟ้า และอุปกรณ์ประกอบของโรงไฟฟ้าพระนครใต้ โรงไฟฟ้าหนองจอก- ไทรน้อย และโรงไฟฟ้าลานกระบือ ๓.๑๑.๗ ฝ่ายธุรการและการเงินโรงไฟฟ้าพระนครใต้มีหน้าที่ปฏิบัติงานงบประมาณบัญชี การเงิน พัสดุ บุคคลและงานสนับสนุนต่าง ๆของหน่วยงานในสังกัดโรงไฟฟ้าพระนครใต้ ๓.๑๒ สายงานธุรกิจบำรุงรักษาสังกัดผู้จัดการใหญ่ธุรกิจบำรุงรักษามีหน้าที่บำรุงรักษา ตรวจสอบสภาพ วิเคราะห์ปัญหาปรับปรุงและซ่อมแซมอุปกรณ์และระบบต่าง ๆ ของโรงไฟฟ้าตลอดจนดำเนินงานในเชิงธุรกิจและให้บริหารแก่หน่วยงานภายนอก กฟผ. โดยมีหน่วยงานระดับฝ่าย ในความรับผิดชอบดังนี้ ๓.๑๒.๑ ฝ่ายบำรุงรักษาเครื่องกล มีหน้าที่วางแผนทดสอบวิเคราะห์ปัญหาบำรุงรักษา ปรับปรุง รื้อถอนและติดตั้งอุปกรณ์เครื่องกลของโรงไฟฟ้าทุกประเภทรวมทั้งซ่อมและสร้างชิ้นส่วนอุปกรณ์และเครื่องจักรกล ๓.๑๒.๒ ฝ่ายบำรุงรักษาไฟฟ้ามีหน้าที่เกี่ยวกับการบำรุงรักษาการตรวจสอบสภาพและปรับปรุงอุปกรณ์ไฟฟ้าต่าง ๆของโรงงานทุกประเภทและอุตสาหกรรมต่อเนื่อง โดยดำเนินการวิเคราะห์ปัญหา ศึกษาค้นคว้า ทดลอง ทดสอบปฏิบัติการซ่อมบำรุง สร้าง แก้ไข ดัดแปลง รื้อถอนติดตั้ง วางแผน ติดตามประสานงานวิเคราะห์ผลการบำรุงรักษาโรงไฟฟ้าและรวบรวมประสบการณ์ความชำนาญเฉพาะที่เกี่ยวข้องในงานบำรุงรักษาอุปกรณ์ไฟฟ้า ๓.๑๒.๓ ฝ่ายโรงไฟฟ้าราชบุรีมีหน้าที่เกี่ยวกับการผลิตและจ่ายกระแสไฟฟ้า โรงไฟฟ้าให้เป็นไปตามความต้องการของระบบอย่างมีประสิทธิภาพดูแลบำรุงรักษาอุปกรณ์ อาคารควบคุมความปลอดภัยโรงไฟฟ้าและสิ่งแวดล้อมบริหารงานสนับสนุนการผลิต ๓.๑๒.๔ ฝ่ายประสิทธิภาพการผลิตมีหน้าที่ในการควบคุมดูแลงานด้านประสิทธิภาพตามแผนกลยุทธ์ของสายงานธุรกิจบำรุงรักษาโดยรับผิดชอบงานทดสอบด้วยระบบคุณภาพ ISO 9002 ตรวจสอบวิเคราะห์สมรรถนะของอุปกรณ์โรงไฟฟ้าหรือระบบผลิต ตรวจสอบการใช้พลังงานด้วยระบบคุณภาพ ISO/IEC Guide /25จัดทำมาตรบานด้านเดินเครื่องและตรวจรับโรงไฟฟ้าบริการข้อมูลและจัดทำระบบฐานข้อมูลการเดินเครื่องและสมรรถนะการผลิต ออกแบบติดตั้งอุปกรณ์ ควบคุม สมรรถนะแบบ ON-LINE และ OFF-LINE ๓.๑๒.๕ ฝ่ายเคมี มีหน้าที่ในการให้บริการควบคุมดูแลแก้ไขปัญหา ตรวจประเมินระบบผลิต และปรับแต่งคุณภาพน้ำ น้ำทิ้งล้างหม้อน้ำและอุปกรณ์ด้วยสารเคมี ตรวจสอบ ควบคุมดูแลระบบป้องกันการกัดกร่อนตรวจวัดมลสารที่ปล่อยออกจากปล่องวิเคราะห์คุณสมบัติทางกายภาพและเคมีของน้ำ น้ำทิ้ง สารปิโตรเลียม และสารทั่วไปบริการเคมีภัณฑ์สำหรับปรับแต่งคุณภาพน้ำโรงไฟฟ้าและอุตสาหกรรมทั่วไป ๓.๑๒.๖ ฝ่ายธุรกิจบำรุงรักษามีหน้าที่ร่วมวางแผนธุรกิจดำเนินการด้านการตลาดจัดทำสัญญาและบริหารสัญญา รวมทั้งงานสนับสนุนด้านบัญชีและการเงิน การจัดหางานบุคคล และงานบริการต่าง ๆ ของธุรกิจบำรุงรักษา ๓.๑๓ สายงานธุรกิจวิศวกรรมสังกัดผู้จัดการใหญ่ธุรกิจวิศวกรรมมีหน้าที่ศึกษาวิเคราะห์ความเหมาะสมของโครงการขยายแหล่งผลิตและระบบส่งไฟฟ้าออกข้อกำหนดประกวดราคาและบริหารสัญญาของงานโรงไฟฟ้าและระบบส่งรวมถึงการดำเนินการเกี่ยวกับการจัดการสิ่งแวดล้อมของ กฟผ. ตลอดจนให้บริการข้อมูลทางวิชาการแก่หน่วยงานทั้งภายในและภายนอกโดยมีหน่วยงานระดับฝ่ายในความรับผิดชอบ ดังนี้ ๓.๑๓.๑ ฝ่ายพัฒนาและแผนงานมีหน้าที่วางแผนและพัฒนาแหล่งผลิตไฟฟ้าทั้งพลังน้ำ พลังความร้อนและพลังงานทดแทนต่าง ๆ ๓.๑๓.๒ ฝ่ายบริหารโครงการมีหน้าที่ในการบริหารโครงการด้านการจัดหา บริหารสัญญาควบคุมคุณภาพและแผนการผลิตของอุปกรณ์โรงไฟฟ้ากำหนดแนวทางการดำเนินงานโครงการแผนงาน งบประมาณค่าใช้จ่ายและเก็บรวบรวมข้อมูลโครงการ รวมทั้งจัดทำข้อกำหนด เอกสารประกวดราคารวมทั้งจัดทำสัญญาเพื่อให้ได้มาซึ่งโรงไฟฟ้าหรืออุปกรณ์โรงไฟฟ้าและบริษัทที่ปรึกษาตลอดจนควบคุมและดำเนินการจัดหาทั่วไป ๓.๑๓.๓ ฝ่ายสิ่งแวดล้อม มีหน้าที่เสนอนโยบายวางแผนจัดวางระบบและดำเนินการจัดการสิ่งแวดล้อม ติดตามตรวจสอบและพัฒนาคุณภาพสิ่งแวดล้อม ศึกษาและวิเคราะห์ผลกระทบสิ่งแวดล้อมให้คำปรึกษาและข้อเสนอแนะมาตรการป้องกันแก้ไขผลกระทบสิ่งแวดล้อมดำเนินการเกี่ยวกับการพัฒนาชุมชนและการมีส่วนร่วมของสาธารณชนต่อการดำเนินการของกฟผ. ๓.๑๓.๔ ฝ่ายวิศวกรรมเครื่องกลมีหน้าที่รับผิดชอบงานวิศวกรรมเครื่องกล วิศวกรรมนิวเคลียร์วิศวกรรมเคมีและระบบขจัดมลพิษของโครงการโรงไฟฟ้าต่าง ๆ ของ กฟผ. รวมทั้งงานวิศวกรรมเครื่องกลของโรงไฟฟ้าพลังความร้อนโรงไฟฟ้าพลังน้ำ และโรงไฟฟ้านิวเคลียร์ รวมทั้งวิเคราะห์ระบบความปลอดภัยของอุปกรณ์ที่ใช้ในโรงไฟฟ้าอันอาจมีผลต่อสภาพแวดล้อม ๓.๑๓.๕ ฝ่ายวิศวกรรมไฟฟ้าและระบบควบคุมมีหน้าที่รับผิดชอบงานวิศวกรรมไฟฟ้า และวิศวกรรมระบบควบคุมของโครงการโรงไฟฟ้าต่าง ๆ ของกฟผ. รวมทั้งออกแบบ พิจารณาให้ความเห็นชอบแบบโรงไฟฟ้าอุปกรณ์ไฟฟ้าอาคารประกอบต่าง ๆ และอุปกรณ์ที่เกี่ยวข้อง ๓.๑๓.๖ ฝ่ายแผนงานและโครงการระบบส่งมีหน้าที่เก็บรวบรวมข้อบริหารสัญญาควบคุมค่าใช้จ่ายและงบประมาณ ควบคุมแผนดำเนินงานและควบคุมคุณภาพโครงการวิศวกรรมระบบส่ง ๓.๑๓.๗ ฝ่ายวิศวกรรมระบบส่งมีหน้าที่ศึกษาและวิเคราะห์ข้อมูลระบบส่งไฟฟ้า กำหนดหลักเกณฑ์ในการออกแบบออกข้อกำหนดสำหรับงานระบบส่งไฟฟ้า ซึ่งประกอบด้วยสายส่งและสถานีไฟฟ้าแรงสูง รวมทั้งพัฒนางานระบบส่งไฟฟ้า ๓.๑๔ สายงานธุรกิจเชื้อเพลิงสังกัดผู้จัดการใหญ่ธุรกิจเชื้อเพลิงมีหน้าที่ด้านการผลิต และจัดหาเชื้อเพลิงทั้งในและนอกประเทศเพื่อใช้กับอุตสาหกรรมต่าง ๆ โดยเฉพาะการผลิตไฟฟ้า รวมทั้งบริหารงานงบประมาณ บัญชี การเงิน พัสดุจัดหา และงานสนับสนุนอื่น โดยมีหน่วยงานระดับฝ่ายและส่วนในความรับผิดชอบ ดังนี้ ๓.๑๔.๑ ฝ่ายจัดการเชื้อเพลิงมีหน้าที่ในการจัดทำระบบฐานข้อมูลเชื้อเพลิงทั้งภายในและต่างประเทศจัดตั้งและบริหารศูนย์ข้อมูลเชื้อเพลิงดำเนินการวิเคราะห์เชิงเศรษฐศาสตร์พลังงานวิเคราะห์ต้นทุนเชื้อเพลิงและต้นทุนการผลิตไฟฟ้าวางแผน และจัดการเชื้อเพลิงและดำเนินงานด้านการตลาดและการจัดหาเชื้อเพลิงทุกประเภทตามความต้องการของโรงไฟฟ้ารวมทั้งหาแนวทางในการพัฒนาธุรกิจเชื้อเพลิงและธุรกิจที่เกี่ยวเนื่องกับธุรกิจเชื้อเพลิงทั้งในและนอกประเทศ ๓.๑๔.๒ ฝ่ายวิศวกรรมแหล่งพลังงานมีหน้าที่วางแผนและพัฒนาแหล่งเชื้อเพลิงจัดลำดับความเหมาะสมของแหล่งเชื้อเพลิงด้านเทคนิคเศรษฐศาสตร์ออกแบบและบริหารงานโครงการตามแผนพัฒนาดำเนินการด้านวิศวกรรมเครื่องกลและไฟฟ้าของสายงานธุรกิจเชื้อเพลิง ๓.๑๔.๓ ฝ่ายวางแผนและบริหารเหมืองแม่เมาะมีหน้าที่สำรวจขั้นรายละเอียดทางธรณีวิทยาและวิศวกรรมธรณี วางแผนการทำเหมืองแม่เมาะระยะสั้นควบคุมการขุดดินและลิกไนต์ให้สอดคล้องกับแผนการผลิต รวมทั้งประมวลผลงาน บริหารงบประมาณบัญชี การเงิน พัสดุ และงานสนับสนุนต่าง ๆ ๓.๑๔.๔ ฝ่ายการผลิตเหมืองแม่เมาะ มีหน้าที่ขุดและลำเลียงลิกไนต์ของเหมืองแม่เมาะ บำรุงรักษาเครื่องจักรและระบบขนส่งวัสดุรวมทั้งการบำรุงรักษาอาคารและบริเวณ และฟื้นฟูสภาพเหมือง ๓.๑๔.๕ ฝ่ายบริหารและการเงินธุรกิจเชื้อเพลิงมีหน้าที่กำหนดนโยบายและบริหารงบประมาณ บัญชี การเงิน จัดหาบุคคล และงานเทคโนโลยีสารสนเทศของหน่วยงานธุรกิจเชื้อเพลิงและร่วมวิเคราะห์โครงการพัฒนาธุรกิจในอนาคต ข้อ๔สถานที่ติดต่อเพื่อขอรับข้อมูลข่าวสารทั่วไป และคำแนะนำในการติดต่อกับการไฟฟ้าฝ่ายผลิตแห่งประเทศไทย คือ ฝ่ายประชาสัมพันธ์ ชั้น๑ อาคาร ท. ๐๓๑ ตั้งอยู่เลขที่ ๕๓หมู่ ๒ ถนนจรัญสนิทวงศ์ ตำบลบางกรวย อำเภอบางกรวยจังหวัดนนทบุรี ๑๑๑๓๐ โทรศัพท์ ๔๓๖๔๗๒๒ ประกาศณ วันที่ ๑๓ กรกฎาคม พ.ศ. ๒๕๔๓ วีระวัฒน์ ชลายน ผู้ว่าการการไฟฟ้าฝ่ายผลิตแห่งประเทศไทย[รก.๒๕๔๓/๙๕ง/๒๑/๑๕ กันยายน ๒๕๔๓]